
 

OBRAZLOŽENJE

UZ POLUGODIŠNJI IZVJEŠTAJ O IZVRŠENJU PRORAČUNA  
GRADA CRESA ZA 2026. GODINU

Gradonačelnik Grada Cresa u skladu s odredbama Zakona o proračunu (NN 144/21.) i Pravilnika o polugodišnjem i godišnjem izvještaju o izvršenju proračuna i financijskog plana (NN 85/23.) podnosi predstavničkom tijelu na donošenje prijedlog polugodišnjeg izvještaja o izvršenju proračuna do 30. rujna tekuće proračunske godine.
Polugodišnji izvještaj o izvršenju proračuna sadrži: opći dio, posebni dio, obrazloženje i posebne izvještaje, a sadržaj i izgled propisani su odredbama članka 4. do 29. Pravilnika o polugodišnjem i godišnjem izvještaju o izvršenju proračuna i financijskog plana. Slijedom navedenog, Polugodišnji izvještaj o izvršenju proračuna Grada Cresa za 2026. godinu sadrži:  
· opći dio proračuna koji sadrži sažetak Računa prihoda i rashoda i Računa financiranja, na razini razreda ekonomske klasifikacije te Račun prihoda i rashoda i Račun financiranja,
· posebni dio proračuna koji sadrži izvršenje po organizacijskoj i programskoj klasifikaciji,
· obrazloženje općeg dijela izvještaja o izvršenju proračuna,
· izvještaj o korištenju proračunske zalihe,
· izvještaj o zaduživanju na domaćem i stranom tržištu novca i kapitala i
· izvještaj o danim jamstvima i izdacima po jamstvima.


OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA

Temeljem odredbi članka 76. do 90. i članka 163. Zakona o proračunu (NN 144/21.) te Pravilnika o polugodišnjem i godišnjem izvještaju o izvršenju proračuna i financijskog plana (NN 85/23.) utvrđen je sadržaj, obveza izrade i podnošenja Polugodišnjeg izvještaja o izvršenju Proračuna Grada Cresa za 2026. godinu.
Sukladno Uredbi o računovodstvu proračuna, Pravilniku o proračunskom računovodstvu i računskom planu, u izvještajnom razdoblju iskazani su samo naplaćeni prihodi, dok su rashodi i izdaci za razdoblje od 01. siječnja do 30. lipnja 2026. godine iskazani neovisno od toga da li su plaćeni.
Proračun za 2026. godinu planiran je kao konsolidirani proračun, u kojem su uvršteni planirani prihodi i primici te rashodi i izdaci Grada Cresa i proračunskih korisnika Grada Cresa: Dječjeg vrtića Girice Cres, Gradske knjižnice i čitaonice Frane Petrića, Creskog muzeja te mjesnih odbora. 
Financiranje javnih rashoda i izdataka putem proračuna Grada Cresa vršeno je temeljem sljedećih dokumenata:
· Proračun Grada Cresa za 2026. godinu usvojen je na sjednici Gradskog vijeća 26. studenog 2025. godine u visini od 9.433.146,00 € (SN Grada Cresa 15/25.),
· Odluka o izvršavanju Proračuna Grada Cresa za 2026. godinu (SN Grada Cresa 15/25.).

Grad Cres posluje preko jedinstvenog računa riznice od 2020. godine, odnosno putem jedinstvenog bankovnog računa koji služi za primanje, čuvanje, plaćanje i prijenos svih prihoda i primitaka, rashoda i izdataka gradskog proračuna i proračunskih korisnika Grada Cresa. 
Ukupni prihodi i primici, umanjeni za preneseni rezultat poslovanja, ostvareni su u iznosu od 2.474.411,24 € u odnosu na planirani iznos od 9.433.146,00 €, ili 26,2% godišnjeg plana dok su ukupni rashodi i izdaci proračuna realizirani u iznosu od 2.794.963,51 € u odnosu na plan ili 29,6% godišnjeg plana. Realizirani rashodi i izdaci su veći od realiziranih prihoda i primitaka za 320.552,27 € i to je iznos manjka prihoda i primitaka koji će biti pokriven u sljedećem razdoblju. 
Prihodi poslovanja za prvo polugodište tekuće godine ostvareni su u iznosu od 2.560.777,04 € i prate prošlogodišnje trendove. U odnosu na prethodnu godinu, relativan rast najviše iskazuju prihodi od poreza na dohodak, i to od 175.109,19 €, dok najveći apsolutni rast iskazuju pomoći temeljem prijenosa EU sredstava (419%). Pihodi od prodaje nefinancijske imovine u prvom su polugodištu 2026. godine realizirani u iznosu od 9.392,69 €, što je za 4.146,10 € ili 31% manje u odnosu na isto razdoblje prethodne godine. U izvještajnom razdoblju nisu ostvareni primici od financijske imovine i zaduživanja.
Rashodi poslovanja u prvom polugodištu 2026. godine ostvareni su u iznosu od 2.063.334,70 € ili 42% godišnjeg plana. Ovi rashodi su veći u odnosu na prethodnu godinu za 125.173,05 € ili 6%. Rashodi za nabavu nefinancijske imovine realizirani su u iznosu od 589.981,73 € ili 35% godišnjeg plana i manji su u prvom polugodištu 2026. godine u odnosu na isto razdoblje prošle godine za 1.095.486,70 € ili za 65%. Izdaci za financijsku imovinu i otplatu zajmova iznose 141.647,08 € ili 50% godišnjeg plana te prate prošlogodišnje razdoblje prema otplatnom planu.


P R I H O D I   I   P R I M I C I 

Ukupni prihodi i primici u prvom polugodištu 2026. godine ostvareni su u iznosu od 2.570.169,73 € ili 30% godišnjeg plana.
Struktura planiranih i ostvarenih prihoda u izvještajnom razdoblju dana je u tabelarnom i grafičkom prikazu koji slijede.

Tablica 1: Planirani i ostvareni prihodi i primici Grada Cresa po skupinama i polugodišnjim razdobljima u 2025. i 2026. godini

	[bookmark: _Hlk145490579]Prihodi i primici
	Izvršenje 1-6/2025 u €
	Plan za 2026. u €
	Izvršenje 1-6/2026 u €
	Indeks
	Indeks

	
	1
	2
	3
	4 = 3/1
	5 = 3/2

	61 Prihodi od poreza
	1.338.925,23
	4.001.800,00
	1.687.812,92
	126
	42

	63 Pomoći
	432.533,63
	1.887.696,00
	98.472,63
	23
	5

	64 Prihodi od imovine
	261.062,78
	585.600,00
	308.516,78
	118
	53

	65 Prihodi po posebnim propisima
	480.164,12
	1.433.250,00
	421.094,43
	88
	29

	66 Prihodi od prodaje proizvoda i robe
	20.312,82
	60.800,00
	14.485,01
	71
	24

	68 Kazne, upravne mjere i ostali prihodi 
	26.239,86
	67.000,00
	30.395,27
	116
	45

	7 Prihodi od prodaje nefin. imovine
	13.538,79
	397.000,00
	9.392,69
	69
	2

	8 Primici od financijske imovine i zaduživanja
	0
	0
	0
	-
	-

	 UKUPNO PRIHODI I PRIMICI
	2.572.777,23
	8.433.146,00
	2.570.169,73
	100
	30







Grafikon 1: Planirani i ostvareni prihodi i primici Grada Cresa po skupinama i polugodišnjim razdobljima u 2025. i 2026. godini




[bookmark: _Hlk132635995]Grafikon 2: Struktura ostvarenih prihoda i primitaka Grada Cresa u razdoblju siječanj-lipanj 2026. godine



Analizirajući prihode po skupinama računskog plana, uočavamo da je najveći udio prihoda ostvaren od prihoda od poreza (66%), zatim od prihoda od upravnih i administrativnih pristojbi, pristojbi po posebnim propisima i naknada (16%) te prihoda od imovine (12%).

PRIHODI OD POREZA
Porez na dohodak 
Porez na dohodak ostvaren je u iznosu od 1.151.316,43 € i vrijednosno je najznačajniji prihod u skupini poreznih prihoda. Realizacija u promatranom razdoblju iznosi 49% godišnjeg plana ili 18% više od prošlogodišnje realizacije.
[bookmark: _Hlk145408331]U strukturi poreza na dohodak najveći udio pripada porezu na dohodak od nesamostalnog rada, zatim porezu na dohodak od obrta te porezu na dohodak od iznajmljivanja soba i postelja. Rast plaća i inflacija rezultirali su porastom priljeva poreza na dohodak, i to najviše poreza na dohodak od nesamostalnog rada i mirovine te poreza od iznajmljivanja soba i postelja.
Porezi na imovinu 
Porezi na imovinu iskazuju rast od 49% u odnosu na isto prošlogodišnje izvještajno razdoblje. Ovo povećanje prihoda, prvenstveno je rezultat rasta prihoda od poreza na nekretnine, kao i učinka razreza poreza izvršenog krajem 2025. godine, a naplaćenog u prvih šest mjeseci 2026. godine.

          Porez na kuće za odmor je porez na nekretnine koje se koriste povremeno te je vlastiti prihod Grada. Sukladno Odluci o porezima Grada Cresa (SN Grada Cresa 13/23.) visina poreza iznosi 3,50 €, 2,50 € i 2 € godišnje po m2, ovisno o naselju u kojem se nalazi kuća za odmor. Porez je realiziran u iznosu od 4.045,21 € što predstavlja 14% godišnjeg plana ili smanjenje od 78% u odnosu na realizaciju iz prethodne godine, za isto izvještajno razdoblje. Naime, ovaj je porez ukinut te se radi o naplati potraživanja iz prethodnih godina.

Porez na nekretnine je ostvaren je u iznosu od 216.563,92 €. Sukladno Odluci o gradskim porezima Grada Cresa (SN Grada Cresa broj 13/23, 2/24. i 4/25.) visina ovog poreza iznosi 6,50 €, 4,50 € i 3 € godišnje po m2 korisne površine nekretnine ovisno o naselju u kojem se nalazi. Od 01.01.2025. ovaj je porez uveden kao zamjena za dosadašnji porez na kuće za odmor. Radi se o godišnjem lokalnom porezu koji plaćaju vlasnici stambenih nekretnina koje se ne koriste za stalno stanovanje ili nisu dugoročno iznajmljene i dijeli se u omjeru 80:20 između jedinice lokalne i jedinice područne (regionalne) samouprave na čijem se području nekretnina nalazi.

Porez na korištenje javne površine realiziran je u iznosu od 58.016,79 € što čini realizaciju od 17%, odnosno pad od 17% u odnosu na isto izvještajno razdoblje lani. Ovaj porez naplaćuje se od korisnika javne površine koji postavljaju kioske, štandove te stolove i stolce na javnu površinu, kao i građevinski materijal i skele. Naplatu ovog poreza vrši Jedinstveni upravni odjel temeljem rješenja o razrezu poreza, nakon donošenja zaključka Gradonačelnika o dodjeli javne površine na korištenje u skladu s Odlukom o porezima Grada Cresa. 

Porez na promet nekretnina ostvaren je u iznosu od 231.990,78 €. Radi se o porezu koji od 01. siječnja 	2017. pripada u cijelosti JLS. Porez plaćaju kupci nekretnine i obračunava se u visini od 3% kupoprodajne cijene nekretnine. Porez na promet nekretnina razrezuje Porezna uprava, Ispostava Mali Lošinj. U odnosu na promatrano razdoblje ovaj prihod manji je za 21.858,97 € ili 9%. Smanjenje prihoda prvenstveno je posljedica manjeg broja realiziranih kupoprodajnih transakcija nekretnina tijekom godine, što je rezultiralo nižom poreznom osnovicom i manjim ostvarenjem prihoda od ovog poreznog oblika.

Porezi na robu i usluge  ostvareni u iznosu od 25.879,79 € sadrže realizaciju poreza na potrošnju koja je za 29% viša u odnosu na prošlu godinu uglavnom zbog rasta cijena ugostiteljskih usluga i naplate dugovanja iz prethodne godine.

	
POMOĆI IZ INOZEMSTVA I OD SUBJEKATA UNUTAR OPĆEG PRORAČUNA
Pomoći se ostvaruju iz inozemstva (pomoći temeljem prijenosa EU sredstava i od međunarodnih organizacija) i od subjekata unutar općeg proračuna (državnog ili županijskog proračuna). Radi se o namjenskim sredstvima, a ukupno ostvarenje od 98.472,63 €, koje je za 77% manje u odnosu na prošlu godinu, odnosi se na sljedeće oblike pomoći:

Tekuće pomoći:
· tekuće pomoći iz državnog proračuna
Ministarstvo kulture i medija RH: 3.200,00 € za Lubeničke glazbene večeri
Ministarstvo znanosti, obrazovanja i mladih: 15.693,00 € za fiskalnu održivost dječjih vrtića

· tekuće pomoći iz županijskog proračuna
PGŽ: 1.800,00 € za Lubeničke glazbene večeri

· tekuće pomoći proračunskim korisnicima
Odnose se na prihode po osnovi tekućih pomoći iz proračuna za proračunske korisnike Grada Cresa, i to 5.300,00 € za organizaciju izložbi i programske aktivnosti Creskog muzeja.
· tekuće pomoći od međunarodnih organizacija
Izvršena je uplata u iznosu od 2.572,24 € od Direccion general fondos Europeos za projekt EcoMedIslands.
Na temelju zahtjeva povučena su sredstva u iznosu od 18.817,10 € u sklopu projekta DIGITAL ISLANDS - Digital Solutions to Empower Island Communities (Digitalna rješenja za osnaživanje otočnih zajednica).
U sklopu projekta NASCHA priznat je prihvatljiv trošak u iznosu od 1.492,79 €.

Kapitalne pomoći:
· kapitalne pomoći iz državnog proračuna
Ministarstvo demografije i useljeništva: 25.021,88 € za opremanje i uređenje igrališta dječjeg vrtića

· kapitalne pomoći proračunskim korisnicima
Realizirane su u iznosu od 6.800,00 € za nabavku knjižne građe i otkup knjiga za Gradsku knjižnicu i čitaonicu Frane Petrića od strane Ministarstva kulture i medija Republike Hrvatske.
· [bookmark: _Hlk145424061]kapitalne pomoći iz državnog proračuna temeljem prijenosa sredstava EU
Uplaćene su u iznosu od 17.775,62 € za izgradnju Vatrogasnog doma na temelju Ugovora o dodjeli bespovratnih sredstava za projekte koji se financiraju iz Integriranog teritorijalnog programa. 


PRIHODI OD IMOVINE  

Ova grupa prihoda planirana je u iznosu od 585.600,00 €, a obuhvaća prihode od financijske i nefinancijske imovine koji su ostvareni u ukupnom iznosu od 308.516,78 € ili 53% plana. U prvoj polovini 2026. godine navedeni su prihodi realizirani za 47.454,00 € ili 18% više od prošlogodišnje realizacije za isto izvještajno razdoblje.
Prihodi od kamata ostvareni u iznosu od 44,71 € obuhvaćaju kamate na depozite po viđenju i temeljem povezivanja računa s PGŽ u obračunski cash pooling. Smanjenje prihoda posljedica je manjeg iznosa raspoloživih novčanih sredstava za oročavanje.
Naknade za koncesije sastoje se od sljedećih koncesija:	
· Naknade za korištenje pomorskog dobra sadrže uplate prema dozvolama za korištenje pomorskog dobra, kao i raspored zajedničkog prihoda koncesijskih naknada, a ostvarene su u iznosu od 112.082,17 €. Dozvole se izdaju nakon provedenog javnog natječaja prema Zakonu o pomorskom dobru i morskim lukama (NN 83/23.). Na temelju izdanih dozvola uprihodovano je 75.861,00 € dok se iznos od 36.113,79 € odnosi na 1/3 prihoda doznačenih na račun Grada Cresa od naknada za koncesije koje se uplaćuju na račun Državnog proračuna. Od naknade za posebnu upotrebu izvan luka otvorenih za javni promet ostvareno je 107,38 €.
· Naknade za ostale koncesije u prvoj polovini 2026. godine nisu ostvarene. 
Prihodi od zakupa i iznajmljivanja imovine ostvareni su u iznosu od 177.006,67 €, uz rast od 22% u odnosu na prošlu godinu. Sastoje se od sljedećih vrsta zakupa:
· Prihod od zakupa poslovnog prostora ostvaren je u iznosu od 142.480,58 € i iskazuje rast od 29%. Radi se o naplati potraživanja zakupnina za poslovne prostore u vlasništvu Grada Cresa. 
· Prihod od zakupa poljoprivrednog zemljišta ostvaren je u iznosu od 546,44 € te prati prošlogodišnje izvršenje. Radi se o prihodu gradskog proračuna koji se naplaćuje temeljem ugovora o zakupu poljoprivrednog zemljišta, bilo državnog ili gradskog. 
· Prihod od najamnine stanova ostvaren je u iznosu od 9.250,42 €. Odnosi se na naplatu zaštićene najamnine u skladu s Ugovorima o najmu stana s zaštićenom najamninom za stanove koji nisu prodani bivšim nositeljima stanarskog prava uglavnom zbog neriješenih vlasničkih odnosa te na naplatu stanarine za stanove koji su dodijeljeni na korištenje nakon provedenog natječaja (stanovi u zgradi na Melinu, zgradi ambulante, u Lošinjskoj ulici, Dreveniku, Consu, ulicama Turion i Kapetana Nikole Draže). 
· Prihodi od zakupa proračunskog korisnika ostvareni su u iznosu od 180,00 €, a odnose se na korištenje vrtićke dvorane za potrebe plesne udruge sukladno odluci Upravnog vijeća.
· Prihodi od zakupa kampova u vlasništvu RH ostvareni su od korištenja državnog zemljišta u kampu Kovačine u iznosu od 24.549,23 €. Radi se o proračunskom prihodu koji se od 1. srpnja 2024. godine ubire i na području Grada Cresa. Naime, temeljem Vladine Uredbe („Narodne novine“ broj 16/24.) na turističkom zemljištu na kojemu su izgrađeni hoteli i turistička naselja  propisuje se naknada za korištenje zemljišta u turističke svrhe u iznosu od 1,50 € po četvornome metru zemljišta godišnje, dok se na dijelovima kampa u vlasništvu Republike Hrvatske propisuje početna cijena naknade korištenja zemljišta kampovima u rasponu od 1,26 € do najviše 2,00 € po četvornome metru zemljišta godišnje, ovisno o lokaciji i kategoriji kampa. U hotelima i turističkim naseljima zakupnina se dijeli na Fond za turizam, kojemu pripada 40% naknade za korištenje zemljišta, kao i općini/gradu (40%), dok županijama pripada 20% iznosa od naknade za zakup. U kampovima se naknada za zakupnine dijeli na Fond za turizam kojemu pripada 40% od iznosa naknade zakupa, zatim na državni proračun kojemu pripada 30% od naknade zakupa, dok preostali iznos dijele općina/grad u iznosu od 20% te županija u iznosu od 10%. 
Naknada za korištenje nefinancijske imovine sadrži prihode od spomeničke rente koji su relizirani u iznosu od 6.775,68 €, odnosno za 446% više u odnosu na prethodnu godinu te naknadu za eksploataciju mineralnih sirovina u iznosu od 12.396,88 €. Rast prihoda od spomeničke rente u izvještajnom razdoblju rezultat je zaduženja obveznika provedenog tek krajem 2025. godine, zbog čega je glavnina naplate ostvarena tijekom prvog polugodišta 2026. godine.
Ostali prihodi od nefinancijske imovine obuhvaćaju prihode od naknade za zadržavanje nezakonito izgrađenih zgrada u prostoru, a ostvareni su u iznosu od 210,67 €. U ovom izvještajnom razdoblju izdana su tek dva rješenja za zadržavanje u prostoru nezakonito izgrađenih zgrada.


PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA
 
Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 1.433.250,00 €, a ostvareni su u iznosu od 421.094,43 € ili 29% plana. Ovi prihodi su manji u odnosu na isto razdoblje prethodne godine za 59.069,69 € ili 12%.
Županijske, gradske i općinske pristojbe i naknade ostvarene su u iznosu od 2,46 €, a obuhvaćaju pripadajući dio prihoda ostvaren prodajom državnih biljega.
Ostale pristojbe i naknade iskazuju prihode od turističke pristojbe koji su ostvareni su u iznosu od 53.215,36 € i prikazuju rast od 34% u odnosu na prošlogodišnje izvještajno razdoblje zbog povećanja visine turističke pristojbe. Uplate turističke pristojbe vrši Turistička zajednica Grada Cresa temeljem zakonske obveze da 30% uplaćenih sredstava od turističke pristojbe uplati u korist gradskog proračuna. Veći priljev prihoda očekuje se u drugoj polovici godine.
Prihodi vodnog gospodarstva ostvareni su u iznosu od 12,32 € i predstavljaju 8% vodnog doprinosa kojeg Hrvatske vode uplaćuju u gradski proračun temeljem Zakona o financiranju vodnog gospodarstva.
Doprinosi za šume naplaćeni su u iznosu od 22,71 €. Radi se o prihodu jedinica lokalne samouprave koji služi za razvoj i održavanje komunalne infrastrukture.
Ostali nespomenuti prihodi obuhvaćaju prihode od sufinanciranja cijene usluge te ostale prihode za posebne namjene.
 Prihodi od sufinanciranja cijene usluge prihodi su proračunskog korisnika Dječjeg vrtića Girice Cres. Sufinanciranje cijene usluga brige o djeci ostvareno je u iznosu od 3.704,98 €. Umanjenje prihoda za 70% u odnosu na isto financijsko razdoblje u 2025. godini, rezultat je uvođenja besplatne usluge vrtića od 01.01.2025. a iskazuju sufinanciranje cijene usluge vrtića od strane roditelja čije se prebivalište nalazi van administrativnog područja Grada Cresa, sukladno Odluci o mjerilima za naplatu usluga Dječjeg vrtića Girice Cres od roditelja – korisnika usluga. Ostali prihodi za posebne namjene ostvareni su u ukupnom iznosu od 46.813,58 €. Čine ih uplate APN-a (Agencija za promet nekretninama) na ime obročne otplate naknade za otkup stanova građenih po programu poticane stanogradnje u iznosu od 42.119,76 €. Dio od ukupne cijene stana koji se odnosi na komunalno opremanje i koje je financirao Grad Cres uplaćuje se u korist proračuna Grada. U ovu skupinu prihoda uključena je naknada za promjenu namjene poljoprivrednog zemljišta u iznosu od 3.143,49 € te isplata štete Creskom muzeju u iznosu od 1.550,33 € po 14-IM-3128-2026/1.
Prihodi od komunalnog doprinosa realizirani su u iznosu od 105.751,67 ili 23% godišnjeg plana. Ovi prihodi su manji u odnosu na isto razdoblje prethodne godine za 86.616,08 € ili 45%. Komunalni doprinos naplaćuje se temeljem rješenja o komunalnom doprinosu koji se obračunava po m3 novosagrađenog prostora nakon pravomoćnosti građevinske dozvole.
Prihod od komunalne naknade u prvom polugodištu 2026. godine ostvaren je u iznosu od 211.571,35 € ili 35,3% godišnjeg plana te je ostvaren za 15.126,30 €, odnosno 8% više u odnosu na lani. Komunalna naknada ostvaruje se po osnovi naknade za poslovne i stambene prostore u skladu s odredbama Zakona o komunalnom gospodarstvu (NN 66/18, 110/18. i 32/20.), a Gradsko vijeće je 26. studenog 2025. godine donijelo novu Odluku o vrijednosti boda (B) komunalne naknade koja se primjenjuje od 01.01.2026. godine. Nova vrijednost boda za obračun komunalne naknade iznosi 0,08 eura/m2 mjesečno, umjesto dosadašnjih 0,06636 eura/m2 mjesečno.


PRIHODI OD PRODAJE PROIZVODA I ROBE TE PRUŽENIH USLUGA, PRIHODI OD DONACIJA TE POVRATI PO PROTESTIRANIM JAMSTVIMA

Prihodi od pruženih usluga 
· Gradska knjižnica i čitaonica Frane Petrića ostvarila je prihod od 1.025,19 €, a radi se uglavnom o uplaćenim članarinama i zakasninama. 
· Creski muzej ostvario je prihode u iznosu od 1.049,32 € koji se odnose na prihode od ulaznica i prodaje vlastitih izdanja.
· Dječji vrtić Girice Cres ostvario je 1.200,00 € od roditelja za uslugu sportske igraonice koja se odvija u poslijepodnevnim satima, van redovnog programa Vrtića.
· Prihodi od pruženih usluga Hrvatskim vodama ostvareni su u iznosu od 4.413,15 € za vođenje poslova razreza i naplate naknade za uređenje voda. 

Tekuće donacije
· [bookmark: _Hlk132622763]Tekuće donacije Grada Cresa sadrže uplatu pravnih osoba u iznosu od 2.655,00 € za Lubeničke glazbene večeri
· Tekuće donacije Creskog muzeja ostvarene su u iznosu od 600,00 € za izložbu Antički brodolomi.
Kapitalne donacije
· Kapitalne donacije Dječjeg vrtića Girice Cres ostvarene su u iznosu od 3.542,35 € za opremanje vrtića.

KAZNE, UPRAVNE MJERE I OSTALI PRIHODI

Kazne i upravne mjere ostvarene su u iznosu od 5.362,76 €, a čine ih prihodi od kazni komunalnih, prometnih i pomorskih redara. U odnosu na isto prošlogodišnje izvještajno razdoblje bilježe rast od 14% kao posljedica većeg broja naplaćenih prometnih prekršaja u odnosu na isto razdoblje prethodne godine.
Ostali prihodi Grada Cresa ostvareni su u iznosu od 25.032,51 €, a obuhvaćaju prihode koji se ne mogu razvrstati prema postojećoj klasifikaciji iz plana proračuna. Uplate se uglavnom odnose na refundaciju troškova Gradu Cresu (el. energija, voda, materijalni troškovi i troškovi plaće), kao i refundaciju sudskih troškova i troškova izvršenja OPN-ova, godišnju naknadu za prijevoz turističkim vlakom te povrata gradskih stipendija.

PRIHODI OD PRODAJE NEFINANCIJSKE IMOVINE 
	
Prihodi od prodaje nefinancijske imovine planirani su u iznosu od 397.000,00 €, a ostvareni su u iznosu od 9.392,69 €, odnosno 2% plana. Ovi su prihodi realizirani za 4.146,10 € ili 30,6% manje u odnosu na isto razdoblje prethodne godine. U ovom izvještajnom razdoblju realiziran je samo jedan ugovor o kupoprodaji zemljišta.


PRIMICI OD FINANCIJSKE IMOVINE I ZADUŽIVANJA

U prvom polugodištu 2026. godine primici od financijske imovine i zaduživanja nisu realizirani.
R A S H O D I    I    I Z D A C I


Ukupni rashodi i izdaci Grada Cresa planirani su u iznosu od 9.433.146,00 €, a u prvom polugodištu 2026. godine ostvareni su u iznosu od 2.794.963,51 € ili 30% plana.

OBRAZLOŽENJE PREMA EKONOMSKOJ KLASIFIKACIJI

U nastavku slijedi tabelarni prikaz i obrazloženje rashoda i izdataka po skupini ekonomske klasifikacije za obračunsko razdoblje od siječnja do lipnja 2026. godine.


Tablica 2: Planirani i ostvareni rashodi i izdaci Grada Cresa po skupinama i polugodišnjim razdobljima u 2025. i 2026. godini

	Rashodi i izdaci
	Izvršenje 1-6/2025    u €
	Plan za 2026. u €
	Izvršenje 1-6/2026  u €
	Indeks
	Indeks

	
	1
	2
	3
	4 = 3/1
	5 = 3/2

	Rashodi poslovanja
	1.938.161,65
	4.902.895,00
	2.063.334,70
	106
	42

	31 Rashodi za zaposlene
	729.613,51
	1.807.600,00
	790.809,34
	108
	44

	32 Materijalni rashodi
	853.807,99
	1.974.786,00
	867.514,99
	102
	44

	34 Financijski rashodi
	9.715,77
	30.647,00
	5.871,16
	60
	19

	35 Subvencije
	0
	22.000,00
	7.213,31
	-
	33

	37 Naknade građanima i kućanstvima na temelju osiguranja i druge naknade
	96.647,40
	249.600,00
	125.794,84
	130
	50

	38 Rashodi za donacije, kazne, naknade šteta i kapitalne pomoći
	248.376,98
	818.262,00
	266.131,06
	107
	33

	Rashodi za nabavu nefinancijske imovine
	1.685.468,43
	4.246.901,00
	589.981,73
	35
	14

	41 Rashodi za nabavu neproizvedene dugotrajne imovine
	31.102,61
	150.000,00
	-
	-
	-

	42 Rashodi za nabavu proizvedene dugotrajne imovine
	1.654.365,82
	4.096.901,00
	589.981,73
	36
	14

	Izdaci za financijsku imovinu i otplate zajmova
	141.647,08
	283.350,00
	141.647,08
	100
	50

	54 Izdaci za otplatu glavnice primljenih kredita i zajmova
	141.647,08
	283.350,00
	141.647,08
	100
	50

	 UKUPNO RASHODI I IZDACI
	3.765.277,16
	9.433.146,00
	2.794.963,51
	74
	30















Grafikon 3: Planirani i ostvareni rashodi i izdaci Grada Cresa po skupinama i polugodišnjim razdobljima u 2025. i 2026. godini



Grafikon 4: Ekonomska struktura ostvarenih rashoda i izdataka Grada Cresa u razdoblju siječanj-lipanj 2026. godine




31	Rashodi za zaposlene planirani su u iznosu od 1.807.600,00 € i ostvareni su u iznosu od 790.809,34 € ili 44% godišnjeg plana. Od ukupno evidentiranih rashoda za zaposlene, Grad Cres sudjeluje u iznosu od 300.827,32 €, dok se 489.982,02 € odnosi na rashode djelatnika Dječjeg vrtića Girice Cres, Gradske knjižnice i čitaonice Frane Petrića i Creskog muzeja. Rashodi za zaposlene sadrže rashode plaća s uključenim doprinosima iz i na plaće te rashode materijalnih prava službenika i namještenika, kao i zaposlenika proračunskih korisnika, a prikazuju rast od 8,4% u odnosu na prošlogodišnje razdoblje jer se Zaključkom gradonačelnika od 01. prosinca 2025. godine utvrdila nova osnovica za obračun plaće službenicima i namještenicima u upravnim tijelima Grada Cresa kao i djelatnicima proračunskih korisnika, uvećana za 10%.
32	Materijalni rashodi planirani su u iznosu od 1.974.786,00 € i ostvareni su u iznosu od 867.514,99 € ili 44% od godišnjeg plana. U ukupnim, realiziranim rashodima i izdacima materijalni rashodi sudjeluju sa 31%, a u odnosu na isto razdoblje prošle godine došlo je do njihova povećanja za 13.707,00 € ili 2%. 
Najznačajnija odstupanja materijalnih rashoda u odnosu na isto izvještajno razdoblje protekle godine zabilježeno je kod sljedećih računa: 
· Naknade za prijevoz, rad na terenu i odvojeni život – iskazuju rast od 37% zbog zaposlenih pet službenika kojima je mjesto prebivališta udaljeno od mjesta rada, dok ih je lani bilo četvero,
· Materijal i dijelovi za tekuće i investicijsko održavanje – niži su za 42% zbog većih troškova održavanja službenog automobila u prošloj godini,
· Sitan inventar i auto gume – u prethodnom izvještajnom razdoblju izrađena su postolja za zastave, nabavljene su nove auto gume kao i popluni za djecu kod proračunskog korisnika te su stoga ovi rashodi niži za 28%,
· Službena, radna i zaštitna odjeća i obuća – u prethodnom izještajnom razdoblju nabavljena je radna odjeća za djelatnike dječjeg vrtića,
· Usluge telefona, interneta, pošte i prijevoza – u izvještajnom razdoblju niži su troškovi poštarine za gotovo 3.500,00 € jer do 30. lipnja nisu izdana rješenja za komunalnu naknadu,
· Usluge tekućeg i investicijskog održavanja - iznose 63.640,18 € i njihovo je izvršenje manje za 45% u odnosu na isto prošlogodišnje razdoblje zbog adaptacije prostora interpretacijskog centra Creski kaić u prošloj godini,
· Intelektualne i osobne usluge - iznose 64.002,36 € i njihovo je ostvarenje za 84% veće u odnosu na isto prošlogodišnje izvještajno razdoblje zbog korištenja usluge vanjskih suradnika za provedbu postupka javne nabave te upravljanja projektom financiranim iz EU sredstava, kao i korištenja odvjetničkih usluga,
· Naknada za rad predstavničkih i izvršnih tijela, povjerenstava i slično – isplaćeno je 48% više sredstava zbog isplate naknade predsjednici Gradskog vijeća koja se počela isplaćivati nakon isteka razdoblja od 6 mjeseci u kojem je primala naknadu plaće prema Zakonu o lokalnoj (regionalnoj) samoupravi kao i zbog prestanka mandata predstavničkog tijela u travnju 2025. godine sukladno Odluci Vlade RH,
· Reprezentacija – troškovi iskazuju pad od 41% i realizaciju od 6.109,46 € uglavnom zbog manjih troškova protokolarnih ugošćenja,
· Troškovi sudskih postupaka – ostvareni su u iznosu od 2.610,46 €, odnosno za 95% manje u odnosu na prošlu godinu jer je u 2025. godini izvršena isplata naknade za ekspropirane nekretnine,
· Ostali nespomenuti rashodi poslovanja – uvećani su za 71% zbog obilježavanja prigodnih manifestacija i događanja te organizacije susreta partnera europskih projekata.
34	Financijski rashodi planirani su u iznosu od 30.647,00 €, a realizirani su u iznosu od 5.871,16 € ili 19% godišnjeg plana. 
Kamate za primljene kredite i zajmove od kreditnih i ostalih financijskih institucija izvan javnog sektora ostvarene su u iznosu od 4.636,74 €, a odnose se na:
· 2.158,99 € za kamate za kredit po Ugovoru s Erste&Steiermärkische Bank d.d., partija 5114540905,
· 2.477,75 € za kamate za kredit po Ugovoru s Erste&Steiermärkische Bank d.d., partija 5001866563.
Rashodi za bankarske usluge i usluge platnog prometa su realizirani u iznosu od 1.234,42 €, ili 60% manje u odnosu na prošlu godinu zbog manjeg broja transakcija usluge Keks Pay, budući da komunalna naknada još nije zadužena. 
35	Subvencije su u izvještajnom razdoblju isplaćene temeljem ugovora o dodjeli potpore male vrijednosti prema Programu potpora poljoprivredi i ruralnom razvoju za 20 poljoprivrednika.
37	Naknade građanima i kućanstvima na temelju osiguranja i druge naknade planirane su u iznosu od 249.600,00 € i ostvarene su u iznosu od 125.794,84 € ili 50% godišnjeg plana. Ovi rashodi iskazuju rast od 30% u odnosu na prošlu godinu zbog isplata jednokratne novčane pomoći – uskrsnice umirovljenicima s prebivalištem na području Grada Cresa, koja se u travnju 2026. godine isplatila prvi puta. Također, izdašnije su pomoći za novorođenčad, zbog većeg broja rođene djece, kao i refundacija plaća za uslugu izvaninstitucijske skrbi. U okviru ove skupine isplaćivane su stipendije i jednokratne novčane pomoći roditeljima i skrbnicima djece s teškoćama u razvoju, sufinanciran je prijevoz učenika i studenata, provodi se akcijski plan pomoći u kući starijima kao i za djelatnost gerontodomaćinstva i dr.
38	Rashodi za donacije, kazne, naknade šteta i kapitalne pomoći između ostalog, obuhvaćaju prijenose sredstava ustanovama i udrugama u ukupnom iznosu od 262.054,42 €. Najznačajniji transferi izvršeni su DVD Cres (90.000,00 €), Osnovnoj školi Frane Petrića (50.451,60 €), Nogometnom klubu Cres (38.000,00 €), Crvenom križu (17.373,90 €) i Domu zdravlja PGŽ (12.580,92 €). U okviru ove skupine iskazalo se i sufinanciranje drobilice društvu Komunalne usluge Cres Lošinj d.o.o. sukladno Ugovoru o sufinanciranju nabave novog mobilnog komunalnog stroja za usitnjavanje br. KOM-20/24-3/1-I od 14.06.2024. u iznosu od 4.076,64 €. Drobilica je nabavljena putem otvorenog postupka javne nabave i financira se leasingom na 5 godina (313.905,40 €). Dio iznosa sufinancira se sredstvima Fonda za zaštitu okoliša i energetsku učinkovitost (39.392,89 €). Prema prihvaćenom prijedlogu, ostatak financiranja je podijeljen u omjerima 65% Grad Mali Lošinj i 35% Grad Cres.
41 i 42  	Rashodi za nabavu nefinancijske imovine obuhvaćaju sredstva za nabavu dugotrajne imovine. Planirani su u iznosu od 4.246.901,00 €, a ostvareni su u iznosu od 589.981,73 € ili 14%. Realizacija je manja u odnosu na prošlu godinu za 1.095.486,70 € ili za 86%. 
Značajno odstupanje u odnosu na 2025. godinu zabilježeno je gotovo u svim rashodima ove skupine jer je tijekom 2025. godine završio značajan investicijski ciklus kojim su realizirana ulaganja u izgradnju kadrovskih stanova, uređenje partera ulice Sv. Sidar i Ante Tentora, rekonstrukciju kulturnog centra i uređenje prometne infrastrukture (cesta). Završetkom navedenih investicija ostvareni su planirani ciljevi ulaganja usmjereni na unapređenje komunalne i stambene infrastukture Grada Cresa.
Tijekom izvještajnog razdoblja izvršeno je opremanje kadrovskih stanova i novootvorene vrtićke sobe namještajem, što je utjecalo na povećanje rashoda za nabavu uredske opreme i namještaja u odnosu na isto razdoblje prethodne godine za 1.050%. Unutar odjeljka 4227 završeni su radovi i montaža opreme u vrtićkom dvorištu u iznosu od 63.444,08 €, nabavljene su VR naočale, mareograf kao i LED reflektori za nogometno igralište, što je rezultiralo povećanjem rashoda za uređaje, strojeve i opreme za ostale namjene za 515%.
U izvještajnom razdoblju Grad Cres je nabavio službeni osobni automobil Renault Austral Techno Mild Hybrid 150 za potrebe redovnog obavljanja poslovnih aktivnosti.
Zbog iznimne kulturne i povijesne vrijednosti, nabavljeno je prvo izdanje knjige La città felice, creskog filozofa Frane Petrića, vrijednosti 10.000,00 € što je rezultiralo rastom izdataka za knjige za 138%.
Posebno se ističe rast ulaganja u računalne programe jer je nabavljena nova aplikacija za prijavu gradskih problema Gradsko oko te je u sklopu EU projekta Value Plus izrađena digitalna aplikacija virtualne stvarnosti instalirana u VR naočale koja sadrži 11 scena o izgledu i načinu života Cresa u 16. stoljeću.
Izvršena je usluga ažuriranja i nadogradnje GIS-a u sklopu ostale nematerijalne proizvedene imovine.

54 	Izdaci za financijsku imovinu i otplate zajmova odnose se na otplatu glavnice po Ugovorima o dugoročnim kreditima u ukupnom iznosu od 141.647,08 € te prate prošlogodišnje trendove zbog istih kreditnih obveza.


OBRAZLOŽENJE PREMA FUNKCIJSKOJ KLASIFIKACIJI

Polugodišnja realizacija proračunskih sredstava Grada Cresa prema funkcijskoj klasifikaciji prikazana je u sljedećoj tablici.

Tablica 3: Polugodišnji rashodi prema funkcijskoj klasifikaciji Grada Cresa

	[bookmark: _Hlk145407100]Funkcijska klasifikacija
	Izvršenje 1-6/2025 u €
	Plan za 2026.
	Izvršenje 1-6/2026 u €
	Indeks
	Indeks

	
	1
	2
	3
	4 = 3/1
	5 = 3/2

	Opće javne usluge
	466.558,92
	1.029.647,00
	448.968,75
	96
	44

	Javni red i sigurnost
	79.000,00
	1.731.000,00
	126.584,14
	160
	7

	Ekonomski poslovi
	152.866,35
	689.060,00
	241.510,21
	158
	35

	Zaštita okoliša
	22.141,83
	147.310,00
	48.492,62
	219
	33

	Usluge unapređenja stanovanja i zajednice
	1.304.734,38
	2.442.810,00
	490.793,36
	38
	20

	Zdravstvo
	39.139,33
	100.600,00
	37.364,82
	95
	37

	Rekreacija, kultura i religija
	945.314,52
	1.042.452,00
	505.309,38
	53
	48

	Obrazovanje
	543.190,03
	1.768.717,00
	661.462,29
	122
	37

	Socijalna zaštita
	70.684,72
	198.200,00
	92.830,86
	131
	47

	UKUPNO RASHODI
	3.623.630,08
	9.149.796,00
	2.653.316,43
	73
	29




Prema namjeni rashoda, u prvoj polovini 2026. godine najviše je sredstava utrošeno na obrazovanje (25%), zatim za rekreaciju, kulturu i religiju (19%) te uslugu unapređenja stanovanja i zajednice (18%).
U odnosu na isto izvještajno razdoblje prethodne godine, najviše su povećani rashodi za zaštitu okoliša (119%) zbog nabave mareografa te za javni red i sigurnost (60%) prvenstveno zbog izgradnje Vatrogasnog doma.

Grafikon 5: Struktura realiziranih rashoda Grada Cresa za razdoblje siječanj-lipanj 2026. godine




PRIKAZ OSTVARENOG MANJKA PRORAČUNA GRADA U IZVJEŠTAJNOM RAZDOBLJU

U ovom izvještajnom razdoblju ostvaren je manjak proračuna u iznosu od 224.793,78 €.

Tablica 4: Ostvareni manjak proračuna u izvještajnom razdoblju

	Račun
	Naziv računa
	
	Izvršenje 1-6/2026 u €

	1
	
	4

	SAŽETAK A. RAČUN PRIHODA I RASHODA

	6
	Prihodi poslovanja
	
	2.560.777,04

	7
	Prihodi od prodae nefinancijske imovine
	
	9.393,69

	UKUPNI PRIHODI:
	
	2.570.169,73

	3
	Rashodi poslovanja
	
	2.063.334,70

	4
	Rashodi za nabavu nefinancijske imovine
	
	589.981,73

	UKUPNI RASHODI:
	
	2.653.316,43

	RAZLIKA: VIŠAK/MANJAK PRIHODA
	I.
	-83.146,70

	SAŽETAK B. RAČUN ZADUŽIVANJA/FINANCIRANJA

	8
	Primici od financijske imovine i zaduživanja
	
	0,00

	5
	Izdaci za financijsku imovinu i otplate zajmova
	
	141.647,08

	NETO ZADUŽIVANJE/FINANCIRANJE
	II.
	-141.647,08

	

	OSTVARENI VIŠAK PRORAČUNA U IZVJEŠTAJNOM RAZDOBLJU
	III = I. + II.
	-224.793,78




POSEBNI IZVJEŠTAJI


IZVJEŠTAJ O KORIŠTENJU PRORAČUNSKE ZALIHE

Člankom 10. Odluke o izvršavanju Proračuna Grada Cresa za 2026. godinu propisano je da se proračunska zaliha može koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća, odnosno izvanrednih događanja tijekom godine.
O korištenju proračunske zalihe odlučuje Gradonačelnik Grada Cresa. Sredstva proračunske zalihe osigurana su u iznosu od 5.000,00 €.
U razdoblju od 1. siječnja do 30. lipnja 2026. godine iz sredstava Proračunske zalihe Proračuna Grada Cresa (poz. 436) nisu isplaćivana sredstva.


IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Izvještaj o zaduživanju na domaćem i stranom tržištu novca i kapitala daje pregled zaduživanja po dugoročnim kreditima, zajmovima i vrijednosnim papirima koje je ugovorila i preuzela jedinica lokalne samouprave, odnosno koje su ugovorili ili preuzeli proračunski korisnici jedinice lokalne samouprave u izvještajnom razdoblju, po vrsti instrumenata, valutnoj, kamatnoj i ročnoj strukturi. 
U izvještajnom razdoblju Grad Cres i proračunski korisnici nisu preuzeli nove kredite ili zajmove, već su izvršene isplate glavnica i kamata za ranije ugovorene kredite i zajmove kako je navedeno u nastavku. Sva zaduženja se odnose na Grad Cres, dok se proračunski korisnici nisu zaduživali.

1. Ugovor o kreditu Erste&Steiermärkische Bank d.d.
Ugovor o kreditu s Erste&Steiermärkische Bank d.d. zaključen je 4. prosinca 2017. godine, a temeljem dobivene suglasnosti Vlade Republike Hrvatske. Kredit je plasiran u iznosu od 5.695.623,87 kn (755.939,20 €) a odnosi se na financiranje kapitalnih investicija, i to za izgradnju infrastrukture zone Volnik i izgradnju autobusnog kolodvora u Cresu. Kredit je podignut pod sljedećim uvjetima: 
· ukupna cijena kredita iznosi 868.002,39 eura,
· efektivna kamatna stopa: 2,45%, 
· rok povrata kredita: 30. lipnja 2028. godine (10 godina),
· poček: jedna godina, 
· dinamika otplate glavnice kredita: kvartalno, 
· dinamika otplate kamata: polugodišnje, na zadnji dan svakog polugodišta, 
· naknada za odobrenje kredita: 5.700,00 kn, 
· instrumenti osiguranja kredita: tri bjanko akceptirane mjenica i zadužnica.
Otplata kredita započela je u proračunskoj 2018. godini, a obveze po osnovi kamata u 2017. godini. 
[bookmark: _Hlk145337615]U izvještajnom razdoblju izvršen je povrat glavnice u iznosu od 38.123,28 €.

2. Ugovor o kreditu Erste&Steiermärkische Bank d.d.
Tijekom 2020. godine Grad Cres planirao je novi kredit, za koji je nakon suglasnosti Vlade RH, potpisan ugovor i koji je realiziran u 2020. i 2021. godini u visini od 9.800.000,00 kuna (1.300.683,52 €). U prvoj polovici 2020. godine proveden je postupak za dobivanje kredita za financiranje sljedećih kapitalnih projekata:
· izgradnja i opremanje reciklažnog dvorišta, 
· dogradnja Dječjeg vrtića Girice u Cresu,
· sanacija Deponija Pržići u Cresu,
· izgradnja prometnice SU2 Melin,
· izgradnja prometnice Loznati, 
· izgradnja prometnice KP4. 
Uvjeti kredita:
· plasman kredita najkasnije do 31.03.2021. godine, 
· poček: 1 godina i 9 mjeseci, 
· rok povrata kredita: po isteku počeka, 5 godina u kvartalnim obrocima, prvi obrok 31.03.2023. godine, 
· kamatna stopa: 0,97% godišnje fiksno,
· nema jednokratne naknade, naknade za odobrena, a neiskorištena sredstva, 
· instrument osiguranja: zadužnica Grada Cresa. 
U izvještajnom razdoblju izvršen je povrat glavnice u iznosu od 103.523,80 €.

Tablica 5: Analitički prikaz primitaka i izdataka  Grada Cresa prema bankama
	
BANKA/DRŽAVNI PRORAČUN
	
IZVRŠENJE (u €)
	
Indeks 3/2

	
	1-6/2025
	1-6/2026
	

	1.
	2.
	3.
	4.

	PRIMICI
	

	8 Primici od financijske imovine i zaduživanja
	0,00
	0,00
	-

	UKUPNO
	0,00
	0,00
	-

	IZDACI
	

	5443 Otplata glavnice primljenih kredita od tuzemnih kreditnih institucija izvan javnog sektora
Erste&Steiermärkische Bank d.d.
	141.647,08
	141.647,08
	100,00

	UKUPNO
	141.647,08
	141.647,08
	100,00





Tablica 6: Prikaz iznosa otplata kreditnih obveza Grada Cresa u narednim godinama
	
Dospijeće
	
Kreditna partija 5114540905
	
Kreditna partija 5001866563

	
	Iznos glavnice u €
	Iznos kamata u €
	Iznos glavnice u €
	Iznos kamata u €

	31.03.2026.
	19.061,64
	1.166,23
	51.761,90
	1.004,18

	30.06.2026.
	19.061,64
	1.061,15
	51.761,90
	888,42

	30.09.2026.
	19.061,64
	953,48
	51.761,90
	769,87

	31.12.2026.
	19.061,64
	834,13
	51.761,90
	641,56

	31.03.2027.
	19.061,64
	699,22
	51.761,90
	502,09

	30.06.2027.
	19.061,64
	588,95
	51.761,90
	380,75

	30.09.2027.
	19.061,64
	476,09
	51.761,90
	256,62

	31.12.2027.
	19.061,64
	356,74
	51.761,81
	128,31

	31.03.2028.
	19.061,64
	234,81
	
	

	30.06.2028.
	19.061,65
	116,75
	
	





IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

U izvještajnom razdoblju Grad Cres nije davao jamstva, niti su vršena plaćanja po protestiranim jamstvima.










Rashodi i izdaci Grada Cresa

Planirano	Rashodi za zaposlene	Materijalni rashodi	Financijski rashodi	Subvencije	Naknade građanima i kućanstvima na temelju osiguranja i druge naknade	Rashodi za donacije, kazne, naknade šteta i kapitalne pomoći	Rashodi za nabavu neproizvedene dugotrajne imovine	Rashodi za nabavu proizvedene dugotrajne imovine	Izdaci za financijsku imovinu i otplate zajmova	1807600	1974786	30647	22000	249600	818262	150000	4096901	283350	Ostvareno 1-6/2025	Rashodi za zaposlene	Materijalni rashodi	Financijski rashodi	Subvencije	Naknade građanima i kućanstvima na temelju osiguranja i druge naknade	Rashodi za donacije, kazne, naknade šteta i kapitalne pomoći	Rashodi za nabavu neproizvedene dugotrajne imovine	Rashodi za nabavu proizvedene dugotrajne imovine	Izdaci za financijsku imovinu i otplate zajmova	729613	853808	9716	0	96647	248377	31103	1654366	141647	Ostvareno 1-6/2026	Rashodi za zaposlene	Materijalni rashodi	Financijski rashodi	Subvencije	Naknade građanima i kućanstvima na temelju osiguranja i druge naknade	Rashodi za donacije, kazne, naknade šteta i kapitalne pomoći	Rashodi za nabavu neproizvedene dugotrajne imovine	Rashodi za nabavu proizvedene dugotrajne imovine	Izdaci za financijsku imovinu i otplate zajmova	790809	867515	5871	7213	125795	266131	0	589982	141647	
u Eurima




Rashodi i izdaci Grada Cresa


Rashodi za zaposlene	Materijalni rashodi	Financijski rashodi	Subvencije	Naknade građanima i kućanstvima na temelju osiguranja i druge naknade	Rashodi za donacije, kazne, naknadu šteta i kapitalne pomoći	Rashodi za nabavu neproizvedene dugotrajne imovine	Rashodi za nabavu proizvedene dugotrajne imovine	Izdaci za financijsku imovinu i otplate zajmova	0.28000000000000003	0.31	2E-3	3.0000000000000001E-3	0.05	9.5000000000000001E-2	0	0.21	0.05	


Rashodi i izdaci Grada Cresa	

Opće javne usluge	Javni red i sigurnost	Ekonomski poslovi	Zaštita okoliša	Usluge unapređenja stanovanja i zajednice	Zdravstvo	Rekreacija, kultura i religija	Obrazovanje	Socijalna zaštita	17	5	9	2	18	1	19	25	4	

Planirano	Prihodi od poreza	Pomoći iz inozemstva i od subjekata unutar općeg proračuna	Prihodi od imovine	Prihodi od upravnih i administrativnih pristojbi, pristojbi po posebnim propisima i naknada	Prihodi od prodaje proizvoda i robe te pruženih usluga i prihodi od donacija	Kazne, upravne mjere i ostali prihodi	Prihodi od prodaje nefinancijske imovine	4001800	1887696	585600	1433250	60800	67000	397000	Ostvareno 1-6/2025	Prihodi od poreza	Pomoći iz inozemstva i od subjekata unutar općeg proračuna	Prihodi od imovine	Prihodi od upravnih i administrativnih pristojbi, pristojbi po posebnim propisima i naknada	Prihodi od prodaje proizvoda i robe te pruženih usluga i prihodi od donacija	Kazne, upravne mjere i ostali prihodi	Prihodi od prodaje nefinancijske imovine	1338925	432534	261063	480164	20313	26240	13539	Ostvareno 1-6/2026	Prihodi od poreza	Pomoći iz inozemstva i od subjekata unutar općeg proračuna	Prihodi od imovine	Prihodi od upravnih i administrativnih pristojbi, pristojbi po posebnim propisima i naknada	Prihodi od prodaje proizvoda i robe te pruženih usluga i prihodi od donacija	Kazne, upravne mjere i ostali prihodi	Prihodi od prodaje nefinancijske imovine	1687813	98473	308517	421094	14485	30395	9393	
u Eurima




Prihodi i primici Grada Cresa 

Prihodi i primici 	

Prihodi od poreza	Pomoći iz inozemstva i od subjekata unutar općeg proračuna	Prihodi od imovine	Prihodi od upravnih i administrativnih pristojbi, pristojbi po posebnim propisima i naknada	Prihodi od prodaje proizvoda i robe te pruženih usluga i prihodi od donacija	Kazne, upravne mjere i ostali prihodi	Prihodi od prodaje nefinancijske imovine	0.66	0.04	0.12	0.16	0.01	0.01	0	

